UniRed

UniRed je wjelerěčny unicodowy tekstowy editor za Windows 9x, NT, 2000 a XP a je w programowanskej rěči Delphi programowany.

 Kajkosće 

UniRed podpěra slědowace znamješkowe sadźbyhttps://web.archive.org/web/20080604043639/http://www.esperanto.mv.ru/UniRed/UTF8/index.html:

 16-bitowy Unicode (big endian a little endian);
 UTF-8;
 systemowe znamješkowe sadźby wot Windows;
 systemowe znamješkowe sadźby wot DOS (OEM);
 Latin-1, Latin-2, Latin-3 atd;
 kyriliske znamješkowe sadźby: cp866, windows-1251, koi8-r;

Program podpěra rozdźělne programowanske rěče, kaž na př. C/C++, Delphi, Java. Ale podpěra tež HTML.

Zo by wobdźěłanje datajow wolóšił, UniRed móže tekst po syntaksy zabarbić.

Móže tekst z pomocu regularnych wurazow narunać a z prawopisnym programom ISpell hromadźe dźěłać.

 Rěče 
Standardnej rěči za programowy powjerch editora stej jendźelšćina a rušćina (maćeršćina programoweho awtora). Za dalšich 21 rěčow su rěčne pakćiki, kotrež hodźa so pozdźišo instalować. Tež za hornjoserbšćinu je tajki rěčny pakćik.

Nimo toho eksistuja rěčne pakćiki za ukrainšćinu, běłorušćinu, esperanto, čěšćinu, walizišćinu, danšćinu, němčinu, španišćinu, francošćinu, galicišćinu, italšćinu, litawšćinu, madagaskaršćinu, pólšćinu, portugalšćinu za Portugalsku a Brazilsku, słowakšćinu, šwedšćinu, tataršćinu a grjekšćinu.

 Prawopis 

Z wuwzaćom hornjoserbšćiny, madagaskaršćiny a walizišćiny su za wšě rěče tež prawopisne pakćiki.

 Wuwiće 
Programowy awtor je hižo před někotrymi lětami wozjewił, zo wón UniRed dale njewuwije.

 Žórła 

Kategorija:Softwara
Kategorija:Swobodna softwara
Kategorija:Zeserbšćena softwara